Weltwied bedreigdje gaws per óngelök aafgesjaote - Wikinuujs
Weltwied bedreigdje gaws per óngelök aafgesjaote
MOFERT - 12 november 2018 - 'n Weltwied bedreigdje dwerggaws is innen ómtrèk vanne Ruiver aafgesjaote wore. De jaeger dae 't bieës haw aafgesjaote hej zich wersjienlik vergaeten enne gaws aangezeen es van 'n anger saort.
't Misval haw plaats in 't netuurgebied Maerlebroeke. Op 3 november zaat dao 'n klóch geize. Oet die klóch sjoot de jaeger 'n gaws aaf. Nao zie sjaot bleek det die e ringsken ómhaw ómme poeat.
In ieëste instansje mèndje de jaeger nag det 't zich 'n kolgaws betrof. Zon gans haet väöl geliekenis mitte saortgenaot die ernstig wuuertj bedreig. Op 't ringske sting 'n code en die is doorgegaove gewore dore jaeger. Oet 'n kóntraol bleek det 't zich hanjeldje óm 'n gaws van 'n óngerzeuksperjèk in Zwede. Dao malje zie det zie 'n dwerggaws waas.
Jäörliks euverwintjertj in Nederlandj ein klóch. Dees besteit oet zoeaget fieërtig dwerggeize. Dees trèkken euver vanoet Zuud-Hollandj richting 't oeaste. d'n Trèk van eine vogel is zoea oppe Ruiver veurtiejig t'n ènj kómme.
Wereldwijd bedreigde gans per ongeluk afgeschoten. Thomas Kusters - 1Limburg, 12 november 2018
Aafkómstig van "https://li.wikinews.org/w/index.php?title=Weltwied_bedreigdje_gaws_per_óngelök_aafgesjaote&oldid=10703"
Dees pagina is 't lèts verangerd op 13 dec 2018, óm 20:11.